Raseinių Šaltinio progimnazijos

direktoriaus 2022 m. birželio d.

įsakymo Nr. V1-

17 priedas

**RASEINIŲ ŠALTINIO PROGIMNAZIJOS**

**ŠOKIO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Šokio mokytojas.

2. Pareigybės lygis – A2.

3. Mokytojas pavaldus tiesiogiai progimnazijos direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM MOKYTOJUI**

4. Mokytojas, einantis šias pareigas, turi atitikti šiuos kvalifikacinius reikalavimus:

* 1. turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir būti išklausęs švietimo, mokslo ir sporto ministro nustatyta tvarka pedagoginių ir psichologinių žinių kursą;
  2. turi būti baigęs choreografijos mokytojų rengimo programą ar dalyką atitinkančią choreografijos programą ir įgijęs pedagogo kvalifikaciją;
  3. pagal pradinio ugdymo programas šokio gali mokyti dalyko mokytojas, išklausęs ne mažiau kaip 40 valandų (1,5 studijų kreditų) meninio ugdymo (šokio) dalyko pradinėse klasėse metodikos kursą;
  4. atvejai, kai mokytojai gali ugdyti (mokyti) mokinius pagal pagrindinio ugdymo programas, neatitinkantys jų išsilavinimo ar baigtos studijų programos:
     1. mokytojas turi ne mažesnį kaip 15 metų atitinkamo dalyko / ugdymo programos darbo stažą, įgytą iki 2014 m. rugpjūčio 31 d.;
     2. mokytojas turi aukštąjį išsilavinimą, aukštojoje mokykloje baigęs ne trumpesnį kaip 60 studijų kreditų dalyko ar pedagoginės specializacijos modulį ar studijų metu yra baigęs dalyko ar pedagoginės specializacijos dalykų ne mažiau kaip 60 studijų kreditų;
     3. kai turi aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų, ne mažesnį kaip 8 metų pedagoginio darbo stažą, išklausę ne mažiau kaip 320 valandų (12 studijų kreditų) pedagogikos, psichologijos ir dalyko didaktikos kursų;
     4. kai turi aukštąjį išsilavinimą, ne mažesnį kaip 3 metų pedagoginio darbo stažą, išklausę ne mažiau kaip 160 valandų (6 studijų kreditų**)**pedagogikos, psichologijos ir dalyko didaktikos kursų;
     5. kai turi aukštąjį išsilavinimą ir nuosekliųjų ar nenuosekliųjų, nuolatinių ar ištęstinių studijų metu yra išklausę 1600 valandų (60 studijų kreditų) pedagogikos, psichologijos ir dalyko didaktikos dalykų, išlaikę šių dalykų įskaitas ar egzaminus.

1. Reikalavimai mokytojo kompetencijoms:
   1. privalo būti įgijęs kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, patvirtintame Lietuvos Respublikos švietimo ir mokslo ministro 2007 m. kovo 29 d. įsakymu Nr. V-555 „Dėl reikalavimų mokytojų kompiuterinio raštingumo programoms patvirtinimo“ (Lietuvos Respublikos švietimo ir mokslo ministro 2018 m. birželio 25 d. įsakymo Nr. V-598 redakcija);
   2. privalo mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1668 „Dėl valstybinės kalbos mokėjimo kategorijų ir jų taikymo tvarkos aprašo patvirtinimo“ (Lietuvos Respublikos Vyriausybės 2021 m. spalio 27 d. nutarimo Nr. 889 redakcija)(su vėlesniais pakeitimais) reikalavimus ir taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;
   3. privalumas – ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną užsienio kalbą iš trijų Europos Sąjungos kalbų: anglų, prancūzų ar vokiečių;
   4. privalo būti išklausę specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2015 m. rugsėjo 2 d. įsakymu Nr. V-947 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“ per metus nuo darbo mokytoju pradžios, jeigu nėra išklausę ne mažesnės apimties nei 60 valandų arba 2 studijų kreditų kursų anksčiau arba studijų metu.
2. Kiti reikalavimai:
   1. būti nepriekaištingos reputacijos, kaip ji apibrėžta Lietuvos Respublikos švietimo įstatyme; laikytis Pedagogų etikos kodekso;
   2. mokytojas dirba vadovaudamasis Lietuvos Respublikos Konstitucija, įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, progimnazijos direktoriaus įsakymais, progimnazijos nuostatais, progimnazijos darbo tvarkos taisyklėmis, darbo ir priešgaisrinės saugos instrukcijomis, kitais teisės aktais, reglamentuojančiais mokinių ugdymą ir mokytojo darbą bei šiuo pareigybės aprašymu;
   3. turi būti pasitikrinęs sveikatą ir turėti galiojančią Asmens medicininę knygelę;
   4. turėti galiojantį privalomųjų higienos įgūdžių ir pirmosios pagalbos mokymų pažymėjimą;
   5. turi būti išklausęs vaikų turizmo renginių organizavimo programos mokymus ir įgijęs pažymėjimą;
   6. gebėti organizuoti ir analizuoti ugdymo, mokymo(si) procesą, tirti pedagogines situacijas, gebėti dirbti komandoje, rengti ugdymo projektus, skleisti gerąją pedagoginio darbo patirtį;
   7. gebėti numatyti konkrečius ugdymo tikslus ir uždavinius, planuoti ugdymo turinį, parinkti ir taikyti ugdymo būdus bei metodus, mokymo ir mokymosi medžiagą, atskleisti ugdymo turinį, kurti ugdymo ir ugdymosi aplinką, naudoti išteklius, vertinti mokinių pasiekimus;
   8. gebėti bendrauti ir bendradarbiauti, užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias pagal progimnazijos nustatytą tvarką;
   9. gebėti taikyti švietimo naujoves, naudotis įvairiais informaciniais ir komunikaciniais šaltiniais, reflektuoti savo veiklą;
   10. gebėti nuolat atnaujinti savo žinias, aktyviai dalyvauti metodinėje veikloje;
   11. gebėti kaupti, sisteminti, apibendrinti informaciją ir rengti išvadas.

**III SKYRIUS**

**ŠIAS PAREIGAS EINANČIO MOKYTOJO FUNKCIJOS**

7. Šias pareigas einantis mokytojas vykdo šias funkcijas:

7.1. užtikrina geros kokybės ugdymą, ugdo remiantis mokinių gebėjimais ir mokinių mokymosi stiliais, stiprina mokinių mokymosi motyvaciją ir pasitikėjimą savo gebėjimais, suteikia reikiamą pagalbą mokiniams. Pagal progimnazijos pradinio ir pagrindinio ugdymo programų ugdymo planus ir pamokų tvarkaraštį veda pamokas, neformaliojo švietimo užsiėmimus;

7.2. vykdo funkcijas, susijusias su kontaktinėmis valandomis:

7.2.1. planuoja ugdymo procesą, ruošiasi pamokoms, neformaliojo švietimo užsiėmimams ir juos tinkamai organizuoja, rengia mokomąją medžiagą ir individualizuotas užduotis, suteikiant mokiniams bendrosiose ugdymo programose numatytas žinias, ugdant gebėjimus bei kompetencijas; nešališkai vertina mokinių pasiekimus ir per elektroninį dienyną informuoja apie mokymosi pažangą mokinius, teisėtus mokinio atstovus, stiprina mokinių mokymosi motyvaciją ir pasitikėjimą savo gebėjimais, suteikia pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaiko jiems dalyko programą, turinį, metodus.

7.3. planuoja, organizuoja ir vykdo teisės aktais reglamentuotas ir progimnazijoje aptartas bei bendrais susitarimais suderintas privalomas ir individualiai sulygtas progimnazijos veiklas progimnazijos bendruomenei, profesiškai tobulėja, laiku tvarko savo veiklos dokumentus, vykdo kitus teisėtus progimnazijos vadovų pavedimus ir progimnazijos tarybos, Mokytojų tarybos, Metodinės tarybos nutarimus, suderinęs su progimnazijos direktoriumi vykdo kitą ugdomąją veiklą, pagal poreikį progimnazijos bendruomenėje aptartomis ir suderintomis sąlygomis vykdo kitus progimnazijos vadovų pavedimus (dalyvauja nacionalinio mokinių pasiekimų patikrinime, mokinių tyrimo vykdymo ir kitose progimnazijos direktoriaus sudarytose darbo grupėse, komisijose ir panašiai, budi progimnazijoje);

7.4. dalyvauja atvirų durų dienose;

7.5. vadovauja klasei (mokytojui pageidaujant ir suderinus su progimnazijos direktoriumi).

8. Gerbia mokinį kaip asmenį, nepažeisdamas jo teisių ir teisėtų interesų.

9. Ugdo tvirtas mokinių dorovės, pilietines, tautines ir patriotines nuostatas, pagarbą teisėtiems mokinio atstovams, savo kultūriniam identitetui.

10. Nedelsiant informuoja progimnazijos direktorių, švietimo pagalbos specialistus, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar kitą įvairaus pobūdžio netinkamą elgesį.

**IV SKYRIUS**

**MOKINIŲ SAUGUMO UŽTIKRINIMAS**

11. Mokytojas, įtaręs ar pastebėjęs žodines, fizines, socialines patyčias, smurtą:

11.1. nedelsdamas įsikiša ir nutraukia bet kokius tokį įtarimą keliančius veiksmus;

11.2.primena mokiniui, kuris tyčiojasi, smurtauja ar yra įtariamas tyčiojimusi, progimnazijos nuostatas ir mokinio elgesio taisykles;

11.3. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (teisėtus mokinio atstovus ir/ar progimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).

12.Mokytojas, įtaręs ar pastebėjęs patyčias kibernetinėje erdvėje arba gavęs apie jas pranešimą:

12.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

12.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (teisėtus mokinio atstovus ir/ar progimnazijos darbuotojus, direktorių) ar institucijas (policiją);

12.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

12.4. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

13. Mokytojas atsako už:

13.1. Lietuvos Respublikos įstatymų, kitų teisės aktų, progimnazijos nuostatų, darbo tvarkos taisyklių, Pedagogo etikos kodekso reikalavimų laikymąsi;

13.2. tinkamą priskirtų funkcijų, progimnazijos direktoriaus ir direktoriaus pavaduotojų ugdymui pavedimų atlikimą;

13.3. asmens duomenų apsaugą teisės aktų nustatyta tvarka.

14. Mokytojas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

15. Mokytojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

**VI SKYRIUS**

**BAIGIAMOSIOS NUOSTATOS**

16. Mokytojo pareigybės funkcijos,  progimnazijos direktoriaus įsakymu patvirtinta forma (mokytojo krūvio sandara)(*pareigybės aprašo priedas*) numatomos mokslo metams, suderinamos su  mokytoju ir kasmet tvirtinamos atskiru progimnazijos direktoriaus įsakymu.

17. Pasikeitus pareigybės aprašymo priede nurodytam kontaktinių valandų skaičiui, mokinių skaičiui klasėje/grupėje atitinkama apimtimi gali keistis mokytojo etato dalis.

18. Jei nuo mokytojo nepriklausančių aplinkybių nevykdoma 7.3 punkte numatyta ir pareigybės aprašymo priede numatyta ir su mokytoju suderinta veikla, mokytojas atlieka kitas su progimnazijos direktoriumi suderintas funkcijas.

\_\_\_\_\_\_\_\_\_\_\_\_\_\_\_\_